CONVOCATÒRIA 2020 ESCOLA D'ESTIU UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5690)
  + [Valencià](/va/acuerdo/5690)






Selector de idioma

Leer

* [Español](/es/acuerdo/5690)
* [Valencià](/va/acuerdo/5690)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA 2020 ESCOLA D'ESTIU UNIVERSITAT D'ALACANT[Butlletí Oficial Universitat d'Alacant](/ca/Publicacion)
===============================================================================================================

Secretaria General

Butlletí Oficial Universitat d'Alacant





CONVOCATÒRIA 2020 ESCOLA D'ESTIU UNIVERSITAT D'ALACANT

Data d'aprovació
:   18/02/2020

Data de publicació
:   18/02/2020

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/pdf.asp?pdf=5690.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5690)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5690)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA 2020 ESCOLA D'ESTIU UNIVERSITAT D'ALACANT&url=https://www.boua.ua.es/va/acuerdo/5690)

**Títol:** CONVOCATÒRIA 2020 ESCOLA D'ESTIU UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** dimarts, 18 de febrer de 2020

CONVOCATÒRIA 2020 ESCOLA D’ESTIU UNIVERSITAT D’ALACANT

El Vicerectorat de Cultura, Esport i Llengües, a través del Servei d’Esports, convoca l’Escola d’Estiu d’acord amb les bases següents:

1. REQUISITS DE PARTICIPACIÓ

Els requisits següents han de complir-se en la data de presentació de la sol·licitud i mantenir-se fins a l’inici de l’Escola d’Estiu.

Poden participar en aquesta convocatòria els fills i les filles:

a) Del PDI i el PAS de la Universitat d’Alacant reconegut estatutàriament que estiga en actiu

b) De la parella que mantinga una relació afectiva de convivència estable i permanent amb algun membre del col·lectiu de PDI o PAS de la Universitat d’Alacant que es trobe en el cas anterior, sempre que s’acredite fefaentment aquesta relació de convivència.

c) De l’alumnat de la Universitat d’Alacant amb matrícula ordinària en el curs 2019-2020, i que acredite ser estudiant d’una titulació oficial de grau, màster o doctorat dels títols que tinguen caràcter oficial i validesa en tot el territori nacional als quals es refereix l’article 37 de la Llei orgànica 6/2001, de 21 de desembre d’Universitats, en la seua redacció donada per la Llei orgànica 4/2007, de 12 d’abril.

d) Del personal contractat per la Fundació General de la Universitat d’Alacant (FGUA), del Centre Superior d’Idiomes i del Taller Digital que estiga en actiu.

En tots els casos, la data de naixement de les xiquetes i els xiquets participants ha d’estar compresa entre l’01/01/2004 i el 31/12/2016.

2. NOMBRE DE PLACES

375 places

3. DATES I HORARI

L’Escola d’Estiu tindrà lloc durant els dies laborables compresos entre el 25 de juny i el 31 de juliol del 2020.

Es pot fer la inscripció d’acord amb les opcions següents:

a) Període complet: del 25 de juny al 31 de juliol

b) Període 1: del 25 de juny al 15 de juliol

c) Període 2: del 16 al 31 de juliol

L’horari de l’escola serà de 8.15 h a 14.30 h. S’estableix un primer període de recepció de participants de 8.15 h a 8.30 h i un segon de 9.00 a 9.15 h, i de recollida de 14.15 h a 14.30 h.

4. PAGAMENT

Període complet:

- Primer fill/a: 190 €

- Segon fill/a i successius: 160 € cadascun

Període 1:

- Primer fill/a: 140 €

- Segon fill/a i successius: 120 € cadascun

Període 2:

- Primer fill/a: 140 €

- Segon fill/a i successius: 120 € cadascun

A més, el preu del servei de menjador, si s’hi està interessat, és:

- Període complet: 170 €

- Període 1: 120 €

- Període 2: 120 €

SETMANA D’ACTIVITATS CULTURALS

Es desenvoluparan de l’1 al 8 de setembre del 2020 (tots dos inclosos).

Horari: de 8.30 a 14.30 hores

Preu: 50 €

FORMA DE PAGAMENT:

Els pagaments de l’Escola d’Estiu, de la Setmana d’Activitats Culturals i, si escau, del menjador, han de fer-se per separat, com està descrit, en els mitjans detallats a continuació, i han de fer-se en el termini que estableix la resolució provisional d’admesos.

Pagament virtual (targeta de dèbit o de crèdit):

- Comunitat universitària: a través de UACloud (Esports >> Entra >> El meu compte >> El meu estat comptable >> Seleccionar pagament i pagar deutes).

- Personal de l’FGUA, el CSI i el Taller Digital: en l’enllaç

<http://www.deportes.ua.es/actividadesweb/>.

Cal estar donat d’alta prèviament en la base de dades del Servei d’Esports i sol·licitar-hi una clau d’accés. Aquest tràmit s’ha de fer personalment a l’oficina d’inscripcions d’Esports

(<https://sd.ua.es/va/administracio/localitzacio-horaris-i-contacte.html>)

mitjançant la presentació d’un document d’identificació personal (DNI, passaport, etc.).

Pagament físic (al pavelló esportiu, a través de targeta de dèbit o de crèdit):

- TPV virtual (màquina a l’entrada). Cal estar donat d’alta prèviament en la base de dades del Servei d’Esports i sol·licitar-hi una clau d’accés en cas de no tenir la targeta d’identificació universitària (TIU). Aquest tràmit s’ha de fer personalment a l’oficina d’inscripcions d’Esports

(<https://sd.ua.es/va/administracio/localitzacio-horaris-i-contacte.html>)

mitjançant la presentació d’un document d’identificació personal (DNI, passaport, etc.).

5. DESCRIPCIÓ DEL PROCÉS

Tota la informació relativa a l’Escola d’Estiu, les resolucions que se’n deriven i la bústia de suggeriments i notificació d’incidències seran publicades en l’adreça web següent del Servei d’Esports:

<https://sd.ua.es/va/escola-estiu/presentacio.html>

5.1. PREINSCRIPCIÓ

El termini de presentació de sol·licituds finalitzarà el 4 de maig, a les 14:00 h.

El formulari de sol·licitud es troba disponible en l’adreça següent:

<https://sd.ua.es/va/escola-estiu/inscripcions.html>

Aquest formulari, amb la documentació acreditativa dels requisits, s’ha de presentar per qualsevol dels mitjans següents:

- e-administració de UACloud (a través d’una instància genèrica)

- Oficina central del Registre General de la UA (edifici de Rectorat i Serveis Generals del campus de Sant Vicent)

- Oficines auxiliars, situades a les secretaries de centre i a la Seu d’Alacant

- o pels altres vies establides en l’article 16.4 de la Llei 39/2015, d’1 d’octubre, del Procediment Administratiu Comú de les Administracions Públiques

Amb el formulari, per a l’acreditació que es compleixen els requisits, cal adjuntar la documentació següent:

a) Informe de vida laboral i justificació del tipus de contracte (temps parcial o complet) actualitzats per a les mares i els pares que no pertanyen a la plantilla de la UA

b) Si la persona esmentada en l’apartat 1.b és estudiant universitari/ària en una altra universitat diferent de la UA, fitxa informativa dels estudis que ha d’incloure el nombre de crèdits matriculats

c) Únicament per a noves inscripcions: còpia de les pàgines del llibre de família en què figuren la mare, el pare, i les filles i els fills inscrits

d) Certificat de la persona responsable de recursos humans del personal a què es refereix el punt 1.d d’aquesta convocatòria

5.2. SELECCIÓ

A partir del 14 de maig es publicarà la llista provisional d’admissions i exclusions a l’Escola d’Estiu i s’obrirà un termini de reclamacions. Des d’aquell moment s’establirà un termini de 10 dies hàbils per al pagament de la inscripció i, si escau, del servei de menjador, com estableix la base 4.

A partir de l’1 de juny es publicarà la llista definitiva de persones admeses i excloses, i la data de la reunió informativa amb les mares i els pares.

No s’admetran canvis de grup.

Si el nombre de sol·licituds és superior al nombre de places oferides, s’aplicarà el barem següent:

Apartat 1:

- Si els dos membres de la parella treballen o estudien a la UA, l’FGUA, el Centre Superior d’Idiomes o el Taller Digital o si es tracta de famílies monoparentals (10 punts)

- Si els dos membres treballen o estudien i només un d’aquests treballa o estudia a la UA, l’FGUA, el Centre Superior d’Idiomes o el Taller Digital (7 punts)

- Si només un membre de la parella treballa o estudia i ho fa a la UA, l’FGUA, el Centre Superior d’Idiomes o el Taller Digital (4 punts)

Apartat 2. Per a la vinculació de qui signa la sol·licitud:

- El personal treballador a temps complet, alumnat de grau matriculat almenys de 60 crèdits, i alumnat de màster i doctorat (7 punts)

- El personal treballador a temps parcial i alumnat de grau matriculat de menys de 60 crèdits (3 punts)

Si hi ha empat entre sol·licituds en la puntuació final, aquestes es resoldran mitjançant sorteig. En aquest sorteig, la unitat familiar es considerarà com una opció indivisible.

6. COMISSIÓ

Per a totes les actuacions relacionades amb l’Escola d’Estiu, s’estableix una comissió formada pels membres següents:

- Vicerector de Cultura, Esport i Llengües (president)

- Director adjunt del Servei d’Esports (secretari)

Vocals:

- Director del Secretariat de Promoció Esportiva

- Tècnic/a del Servei d’Esports

- 2 representants de l’administració

- 1 representant de CCOO

- 1 representant de FETE-UGT

- 1 representant de SEP

- 1 representant de STEPV-Iv

- 1 representant del Consell d’Estudiants

Així mateix, poden assistir-hi 1 representant de CGT i 1 representant de CSIF, que hi tindran veu, però no vot.

7. PROTECCIÓ DE DADES

D’acord amb el que disposa la legislació vigent en matèria de protecció de dades, us comuniquem que la Universitat d’Alacant tractarà les dades personals aportades en la sol·licitud d’inscripció, així com aquelles contingudes en la documentació que puga acompanyar-la, amb la finalitat de fer la inscripció i la gestió posterior de les activitats de l’Escola d’Estiu de la Universitat d’Alacant.

La base de legitimació d’aquest tractament se sustenta en el consentiment de la persona interessada.

En el marc dels tractaments esmentats, les vostres dades podran ser cedides a entitats que cedeixen les instal·lacions a la Universitat d’Alacant per a la realització de les activitats previstes en el marc de l’Escola d’Estiu, com també a altres entitats públiques per al compliment de les obligacions legals de la Universitat.

Us informem que podeu exercir els vostres drets en relació amb el tractament de les dades personals mitjançant sol·licitud dirigida a la Gerència de la Universitat presentada en el Registre General de la Universitat d’Alacant (presencialment en les oficines de Registre o bé a través de la Seu Electrònica

(<https://seuelectronica.ua.es>),

o per qualsevol dels mitjans que estableix l’article 16.4 de la Llei 39/2015.

Podeu consultar la informació addicional i detallada sobre protecció de dades, els vostres drets i la Política de Privadesa de la Universitat d’Alacant en l’enllaç següent:

<https://seuelectronica.ua.es/va/privadesa.html>.

Alacant, 18 de febrer de 2020

Carles Cortés Orts

Vicerector de Cultura, Esport i Llengües

Anàlisi
-------

:   **Modificat per:**

    * [Detalle
       NOVA CONVOCATÒRIA 2020 ESCOLA D'ESTIU UNIVERSITAT D'ALACANT](/va/acuerdo/5851)
      17/06/2020





[Carretera Sant Vicent del Raspeig s/n  
03757 Sant Vicent del Raspeig - Alacant  
 Tel. 68 140 1941 - Fax 34 702 4538](https://www.google.es/maps/@18.503740,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12446&trk=tyah&trkInfo=tarId%9B1078478319796%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)